google/wiki40b huggingface dataset:
Zorán Sztevanovity

Životopis a kariéra

Jeho rodičia boli diplomati a od roku 1948 vykonávali svoju misiu v Budapešti, kde už Zorán zostal. Jeho brat Dušan (maď. Sztevanovity Dusán) je známym maďarským skladateľom, textárom a dramaturgom. Má dve deti Zoltána a Sandru.
V roku 1960 založil skupinu Zenith a Metro. Svoju sólovú kariéru odštartoval v roku 1963 pesničkami Számum a Summertime v národnej súťaži talentov Ki mit tud? (doslova: Kto čo vie?) a zvíťazil. V roku 1991 zaznamenal ďalší zo svojich úspechov s pesničkou „A szerelemnek múlnia kell“. Patrí medzi najvýznamnejších maďarských spevákov.
Thignonville

Poloha

Obec má rozlohu 9,16 km². Najvyšší bod je položený 132 m n. m. a najnižší bod 112 m n. m.

Obyvateľstvo

Počet obyvateľov obce je 340 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valbonnais

Poloha

Obec má rozlohu 23,95 km². Najvyšší bod je položený 2 544 m n. m. a najnižší bod 672 m n. m.

Obyvateľstvo

Počet obyvateľov obce je 509 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Šulek

Životopis

Pôsobil v Klenovci ako robotník, funkcionár mládežníckych a komunistických organizácií, organizátor štrajkov. Účastník protifašistického odboja. Funkcionár straníckych a zastupiteľských orgánov. Tajomník a vedúci tajomník KOR v Banskej Bystrici (1949 – 1952), tajomník KV KSS v Banskej Bystrici (1953 – 1960), vedúci tajomník OV KSS v Banskej Bystrici (1960 – 1961), pracovník Podnik. riad. Št. lesov v Banskej Bystrici (1963 – 1969), pracovník Stredoslovenského KV KSS v Banskej Bystrici (1969 – 1970), tajomník OV KSS v Banskej Bystrici (1970 – 1971). Nositeľ vyznamenaní.
George Pólya

Životopis

Narodil sa ako György Pólya. Jeho rodičia, Anna (rodená Deutschová) a Jakab Pólya boli obaja židovského pôvodu. Pôvodné meno Pólyovho otca bolo Jakab Pollák, avšak za účelom zisku miesta vysokoškolského učiteľa ekonómie a štatistiky bol v relatívne nacionalistickej atmosfére vtedajšieho Uhorska nútený zmeniť si meno na viac maďarsky znejúce Jakab Pólya. Pólyovi rodičia tiež rok pred jeho narodením konvertovali na rímskokatolícku vieru.
Základnú školu a gymnázium navštevoval Pólya v Budapešti. Na strednej škole vynikal v biológii a literatúre, avšak v matematike dosahoval priemerné výsledky. Neskôr opisoval svojich stredoškolských učiteľov matematiky ako mrzkých. V roku 1905 začal na budapeštianskej univerzite študovať právo, avšak odbor pokladal za nudný, a preto svoje štúdium predčasne ukončil. Vzápätí študoval dva roky jazyky a literatúru, kde získal aprobáciu učiteľa latinčiny a maďarčiny, ktorú však nikdy nevyužil. Neskôr sa zaoberal najmä filozofiou, kde ho jeho profesor Alexander Bernát nasmeroval na štúdium matematiky a fyziky. Počas univerzitných štúdií ho spomedzi matematikov pravdepodobne najviac ovplyvnil Lipót Fejér.
Rok štúdia strávil Pólya na univerzite vo Viedni a neskôr v Göttingene, kde sa spoznal so špičkou vtedajšieho matematického sveta. Po potýčke s istým študentom Göttingenskej univerzity počas cesty vlakom bol nútený univerzitu opustiť. Po tejto udalosti pôsobil krátky čas v Paríži a neskôr od roku 1914 najmä v Zürichu, kde pôsobil na ETH. Vďaka dávnejšiemu zraneniu, ktoré utrpel pri futbale, nebol nútený narukovať do rakúsko-uhorskej armády, čo bolo v plnom súlade s jeho pacifistickým presvedčením. Neskôr však problémy armády vzrastali, a tak dostal aj Pólya povolávací rozkaz. Pólya odmietol, čo znamenalo, že sa po mnoho ďalších rokov nemohol vrátiť na územie dnešného Maďarska - vstúpil tam až v roku 1967. Prijal švajčiarske občianstvo a v roku 1918 sa oženil so Švajčiarkou Stellou Verou Weberovou.
Rok 1924 strávil predovšetkým na Oxforde a v Cambridgi, kde pracoval s G. H. Hardym a Johnom Edensorom Littlewoodom. V roku 1928 získal na ETH titul riadneho profesora. V roku 1933 vycestoval do Princetonu. Vrátil sa do Švajčiarska, avšak v roku 1940 bol kvôli politickej situácii nútený emigrovať do Spojených štátov. Tam po istom čase zakotvil na Stanfordovej univerzite, kde pôsobil až do dôchodku.

Práca

Pólyova práca prestupuje takmer celým spektrom matematiky. V teórii pravdepodobnosti je po ňom pomenované Pólyovo rozdelenie, v teórii čísliel zas Pólyova domnienka a Pólyova-Vinogradovova nerovnosť. V kombinatorike je známa Pólyova veta o enumerácii a Pólyova teória.
Jasper Cillessen

NEC

Cillessen sa narodil v holandskom meste Nijmegen. Začal hrávať za miestny tím De Treffers. Následne sa vďaka skautom NEC dostal do ich akadémie. V roku 2008 podpísal s NEC profesionálny kontrakt a začal hrať za rezervný tím. V roku 2010 predĺžil zmluvu do roku 2012. Po zranení gólmana Gábora Babosa debutoval za áčko NECU 28. augusta 2010 pri domácej remíze s SC Heerenveen. Po skončení zápasu bol vyhlásený za najlepšieho hráča zápasu. Po Babosovom návrate zo zranenia si Cillessen udržal pozíciu jednotky a podpísal zmluvu do roku 2014.

Ajax

27. augusta 2011 bol oficiálne oznámený prestup Cillessena z NEC do Ajaxu Amsterdam. Prestupová čiastka sa mala pohybovať okolo 3 miliónov eur. Cillessen podpísal zmluvu na 5 rokov, teda do roku 2016. Jeho debut za Ajax prišiel v septembri 2011 v zápase 2. kola holandského poháru proti VV Noordwijk. Ajax vyhral 3 : 1. Prvý ligový štart prišiel v októbri v zápase s Feyenoordom. Cillessenov štart bol vynútený, keď v 66. minúte dostal Kenneth Vermeer červenú kartu a Cillessen musel prísť na ihrisko namiesto Gregoryho van der Wiela. Zápas sa skončil remízou, keď Ajax zmazal jednogólové manko tesne pred koncom. V roku 2013 sa definitívne stal jednotkou Ajaxu.

Barcelona

25. augusta 2016 podpísal Cillessen 5-ročný kontrakt s FC Barcelonou. Prestup stál Barcu 13 miliónov eur. Debut Cillessena za Barcelonu v La Lige prišiel v domácom zápase s Deportivom Alavés. Barcelona prehrala 1 : 2. Následne už v La Lige nastúpil len na jeden zápas. Zohral ale niekoľko duelov v Lige majstrov a bol kľúčovým hráčom Barcelony pre zisk španielskeho pohára v rokoch 2017 a 2018. V sezóne 2018/19 zohral kľúčovú rolu v dvojzápase štvrťfinále Copa del Rey proti Seville. Po vonkajšej prehre 0 : 2 vychytal doma penaltu a Barcelona po domácej výhre 6 : 1 postúpila ďalej v celkovom skóre 6 : 3.

Valencia

25. júna 2019 Cillessen prestúpil z Barcelony do Valencie, kde podpísal 4-ročný kontrakt.

Reprezentačná kariéra

Cillessen odohral s Holandskom celý turnaj majstrovstiev sveta 2014. Obsadil 3. miesto.
Airaines

Poloha

Obec má rozlohu 24,88 km². Najvyšší bod je položený 116 m n. m. a najnižší bod 15 m n. m.

Obyvateľstvo

Počet obyvateľov obce je 2 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čierne nad Topľou

Polohopis

Obec sa nachádza v Podslanskej pahorkatine v doline rieky Tople. Rovinatý, v juhozápade mierne zvlnený povrch chotára tvoria prevažne štvrtohorné uloženiny a centrálno-karpatský flyš. Les (dub, hrab) je iba v juhozápadnej časti. Má nivné hnedozelené a illimerizované pôdy.

Dejiny

Obec sa spomína v r. 1399 ako Feketepatak, keď patrila panstvu Skrabské. Obyvatelia sa v r. 1831 zúčastnili na roľníckom povstaní.

Partnerské obce

K obci patrí aj osada Paseky. Bystré a Zlatník.

Pamiatky

Kultúrnou pamiatkou je rímskokatolícky klasicistický kostol z rokov 1792 – 1793.
Chlórnan sodný

Vlastnosti

Je to žltozelená, číra alebo slabo zakalená kvapalina. Samovoľne sa rozkladá, čím sa znižuje obsah aktívneho chlóru. Rozklad urýchľuje teplo, svetlo a katalytický účinok kovov (nikel, meď, železo, atď.). Má leptavý účinok na pokožku.

Použitie

Roztok chlórnanu sodného, bežne známy ako bielidlo, sa často používa ako dezinfekčný prostriedok alebo bieliace činidlo. V domácnosti sa s koncentráciou 4,9 ml/100ml používa ako čistiace a dezinfekčné prostriedky Domestos alebo Savo (aj na dezinfekciu pitnej vody). Komerčné roztoky vždy obsahujú značné množstvo chloridu sodného ako hlavného vedľajšieho produktu, ako je vidieť z vyššie uvedenej rovnice.

Bezpečnosť

Chlórnan sodný nie je výbušný ani horľavý, ale pri rozklade sa uvoľňuje kyslík, ktorý podporuje horenie. Má dráždivé účinky na pokožku a sliznicu, ktoré sa zvyšujú v závislosti na uvoľnení chlóru. Nie je vylúčený vznik kožnej precitlivenosti. Pri práci treba používať osobné ochranné pomôcky (plášť, pogumovaná zástera), k ochrane očí štít alebo okuliare, gumové rukavice. Proti vdychovaniu sa doporučuje použiť ochrannú masku so žltým filtrom V. V styku s kyslými látkami, ako aj pôsobením vzdušného CO₂ sa uvoľňuje nestabilná kyselina chlórna, ktorá sa rozkladá na chlór a kyslík. Uvoľnený chlór silne dráždi pokožku a sliznicu a pri vdýchnutí dostatočnej koncentrácie môže spôsobiť smrť.
Rieussec

Poloha

Obec má rozlohu 22,2 km². Najvyšší bod je položený 860 m n. m. a najnižší bod 314 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laurin & Klement A

Laurin & Klement A bol prvý automobil firmy Laurin & Klement, vyrábaný od roku 1905.
Vozidlo, stále veľmi pripomínajúce luxusný koč, bolo dvojsedadlové s pravostranným riadením. Na ochranu pasažierov slúžil sklápací prístrešok, o pohodlnú jazdu listovými pružinami odpružená karoséria, pozostávajúca z nitovaných oceľových dielov.
O pohon vozidla sa staral štvordobý dvojvalcový vidlicový motor so zdvihovým objemom 1005 cm³, ktorý dosahoval najvyšší výkon 5,2 kW (7 koní). Bol uložený za prednou nápravou a poháňal zadné kolesá takmer 600 kg ťažkého vozidla. Prvému modelu značky umožňoval dosiahnuť maximálnu rýchlosť 40 km/h.
Sutivan

Dejiny

Korene obce siahajú do rímskych dôb. V 6. storočí bola postavená ranokresťanská bazilika sv. Jána (sveti Ivan), od ktorej je odvodený názov obce. Bazilika bola neskôr zničená, ale na jej mieste bol v roku 1579 postavený kostol.
O rozvoj obce sa v 15. storočí zaslúžili utečenci z pevniny, ktorí tu našli úkryt pred Turkami. Začiatkom 18. storočí v obci žilo približne 250 obyvateľov, v roku 1890 mala dokonca 1 875 obyvateľov. Hlavným zdrojom ich obživy bolo poľnohospodárstvo – najmä pestovanie vinnej révy a olív. V roku 1893 dosahovala produkcia vína v Sutivanu 9 300 hl a olivového oleja 3 500 hl, čo bola štvrtina produkcie celého ostrova.
K dramatickému poklesu počtu obyvateľov Sutivanu došlo na prelome 19. a 20. storočí vplyvom emigrácie do zahraničia, najmä do Čile, USA, Argentíny a Bolívie, pretože hospodárstvo celého ostrova utrpelo veľké straty kvôli ochoreniu vínnej révy.
Zlatý glóbus za najlepší mužský herecký výkon (dráma)

Zlatý glóbus za najlepší mužský herecký výkon (dráma) udeľuje Hollywoodska asociácia zahraničných novinárov (HFPA) na ceremónii Zlatých glóbusov od roku 1944. Vtedy sa kategória nazývala Najlepší herec a od roku 1951 sa cena udeľuje v dvoch kategóriách – Najlepší herec v dráme a Najlepší herec v komédii alebo muzikáli. 
Tri ceny vyhrali len Jack Nicholson a Tom Hanks. Obidvaja herci taktiež získali Glóbus dva roky za sebou (Nicholson za roky 1974 a 1975, Hanks za roky 1993 a 1994). Rekordmanom v počtu nominácií je Al Pacino, ktorý bol nominovaný desaťkrát (z toho dvakrát vyhral). Legendárny Paul Newman bol v tejto kategórii nominovaný sedemkrát a ani raz sa mu nepodarilo vyhrať.
Valmascle

Poloha

Obec má rozlohu 6,99 km². Najvyšší bod je položený 448 m n. m. a najnižší bod 190 m n. m.

Obyvateľstvo

Počet obyvateľov obce je 45 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vieuzos

Poloha

Obec má rozlohu 4,93 km². Najvyšší bod je položený 465 m n. m. a najnižší bod 293 m n. m.

Obyvateľstvo

Počet obyvateľov obce je 52 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bystrá (stretnutie gréckokatolíckej mládeže)

Bystrá je stretnutie (nielen) gréckokatolíckej mládeže, väčšinou z východného Slovenska, ktoré sa od roku 1996 organizuje každoročne v rekreačnom stredisku Bystrá pri Humennom.
Svätec

V katolíckej cirkvi

Svätec alebo svätý je osoba, ktorej pozemský život sa vyznačoval mimoriadnou zbožnosťou, bohumilosťou, ktorá sa po smrti stala prostredníkom medzi ľuďmi a Bohom, schopná vplývať na osudy ľudí, ochraňovať ich, a pomáhať im. Svätci sú osoby uctievané najmä v katolíckej cirkvi a islame ako vzor náboženskej dokonalosti, ochrancovia veriacich, orodovníci za ich spásu, patróni povolaní, miest a pod.

Pôvodný význam

Závisiac od kontextu a denominácie, pôvodný Kresťanský význam pojmu je iný. Pôvodne "svätý" je podľa Biblie (Nový zákon) každý človek, ktorý uveril v to, že Ježiš Kristus zomrel za jeho hriechy - teda je "v Kristovi" a prebýva v ňom Kristus.  "Svätými" Biblia nazýva celú cirkev, patriacu Ježišovi nasledujúcu Božie slovo, nie len vyselektovaných jednotlivcov. Katolícka cirkev ale tým niektorým jednotlivcom dáva tento titul, aby im prejavila úctu a vyzdvihla ich životný príbeh.
Zámok Moritzburg

Zámok Moritzburg je zámok v nemeckej obci Moritzburg v Sasku, asi 14 km severozápadne od Drážďan. Zámok založil vojvoda Móric Saský, ale súčasnú barokovú podobu získal za panovania Augusta Silného podľa návrhu Matthäusa Daniela Pöppelmanna.
Zámok obsahuje rozsiahle zbierky loveckých trofejí, ale aj čínskeho, japonského a meissenského porcelánu. Je tu tiež umiestnená tzv. Federzimmer (páperová miestnosť), teda miestnosť s posteľným prádlom Augusta Silného vytvoreným z mnohých pier exotických vtákov.
Na tomto zámku sa natáčala známa rozprávka Tři oříšky pro Popelku.

Moritzburg

Pôvodnú stavbu si dal postaviť vojvoda Móric Saský v rokoch 1542 - 1546 ako lovecký zámok v renesančnom štýle na vrchole žulovej hory v močaristej doline.
V rokoch 1661 - 1672 za vlády kurfirsta Jána Juraja II. bola k zámku pristavaná kaplnka podľa návrhu Wolfa Caspara von Klengela. Kaplnka obsahuje pieskovcovú a štukovú výzdobu, maľby, oltár a lóžu pre saského panovníka. Táto pôvodne luteránska kaplnka začala slúžiť na konanie katolíckych bohoslužieb v roku 1699, dva roky po konverzii Augusta II. ku katolíctvu.
Za vlády Fridricha Augusta Silného tiež došlo k výraznej premene exteriérov a okolia zámku. Dvorný architekt Matthäus Daniel Pöppelmann vypracoval návrh na prestavbu loveckého zámočku v barokovom štýle, kedy pôvodné štyri bašty boli zvýšené a prestavané na rohové veže a prepojené s renesančným kaštieľom, čím bola vytvorená súčasná charakteristická podoba. Tiež boli premenené močiare na park a rybníky, z ktorých Horný veľký, Dolný veľký a Zámocký sú najväčšie, pričom na Zámockom rybníku leží ostrov so zámkom. Rekonštrukcia skončila v roku 1733, kedy zomrel August Silný.
Od roku 1933 využíval areál Ernst Heinrich Saský ako svoje sídlo a zriadil aj priestory pre oficiálne návštevy, následne v roku 1945 bol zámok Wettinovcom vyvlastnený.

Fasanenschlösschen

Ďalšie stavby vznikli pri Dolnom veľkom rybníku asi 2 500 m od vlastného zámku. Ešte za Augusta Silného tu vznikol jednoposchodový pavilón. Význačná prestavba tejto časti parku však prebehla za Augustovho vnuka, kurfirsta Fridricha Augusta III. na sklonku 18. storočia. Pod vedením architekta Johanna Daniela Shadeho došlo medzi rokmi 1770 - 1776 k rozšíreniu jednoposchodového pavilónu na dvojposchodový rokokový Fasanenschlösschen (bažantí zámoček) v čínskom štýle, ktorý sa stal centrom veľkej bažantnice. Ďalej bol na rybníku postavený prístav s mólom a majákom, alebo ubytovacie priestory pre saského ministra umenia Camilla Marcoliniho. Súčasťou komplexu je aj baroková až rokoková stavba Venušinej studne. Okrem toho tu vznikli budovy na uskladnenie vtáčích sietí, alebo dvorná kuchyňa.
Sotteville-lès-Rouen

Poloha

Mesto má rozlohu 7,44 km². Najvyšší bod je položený 48 m n. m. a najnižší bod 3 m n. m.

Obyvateľstvo

Počet obyvateľov je 28 679 (2011).
Nasledujúci graf zobrazuje vývoj počtu obyvateľov v mesto.
Zdroje: INSEE
Metasekvoja čínska

Metasekvoja čínska (Metasequoia glyptostroboides) je opadavý ihličnatý strom, z čeľade tisovcovité a jediný žijúci druh rodu Metasekvoja (Metasequoia). Zároveň ide o „živú fosíliu“. 
Metasekvoja čínska je opadavý ihličnatý strom s oddelenými samčími a samičími súkvetiami, je to kuželovitý, v dospelosti viac rozložitý strom. Vetvy rastú už na báze kmeňa. Kôra je červenohnedá, odlupuje sa zvislo v tenkých pásoch. Ihličie je modrozelené, sploštené, dvojradé. Kvety sa objavujú na jar. Metasekvoja sa v mladosti vyznačuje rýchlym rastom, medzi nahosemennými rastlinami najrýchlejším. Dorastá do výšky aj 60 m, obvyklá výška v pôvodnom prostredí je však okolo 35 m.

Rozšírenie v Číne

Pôvodným areálom výskytu je stredná Čína, provincie Sichuan a Hubei, v nadmorskej výške 700 - 1350 m nad morom.

Rozšírenie vo svete

Metasekvoja sa od konca štyridsiatych rokov pestuje v parkoch po celom svete, najmä ako dekoratívny strom (solitér). Je mrazuvzdorná, obľubuje svetlé miesta a vlhkejšiu pôdu. Na Slovensku sa Metasekvoja pestuje aj v Arboréte Mlyňany.
Małgorzata Dydeková

Osobný život

Margo Dydek bola vydatá, mala dvoch synov, Davida (* 2008) a Alexa (* 2010).
Dňa 19. mája 2011, v skorej fáze svojho tretieho tehotenstva, utrpela ťažký infarkt a bola uvedená do kómy. O osem dní neskôr zomrela, mala 37 rokov.
Viking (raketa)

Na základe experimentov s ukoristenými nemeckými raketami V2 sa Spojené štáty rozhodli vyvinúť vlastnú raketu na kvapalné palivo. V roku 1946 americké Naval Research Laboratory (NRL) riadilo vývoj novej prieskumnej rakety nazvanej Viking. Raketa bola navrhnutá a vyrobená v Glenn L. Martin Company (dnešnej Lockheed-Martin). Boli na nej vyskúšané niektoré novinky vrátane motora uloženého v kardánovom závese pre riadenie rakety a plynových trysiek, ktoré stabilizovali raketu po vypnutí hlavného motora. Takéto systémy sa dodnes používajú v raketách a kozmických lodiach. Raketový motor bol jedným z prvých troch veľkých raketových motorov na tekuté palivo vyrobených v Spojených štátoch. V rokoch 1949 až 1954 bolo vypstených celkovo dvanásť rakiet Viking. Prvá vystúpala do výšky 80 km a Viking II 24. mája 1954 dosiahol rekordnú výšku 254 km pre jednostupňové rakety. Vďaka týmto letov NRL ako prvé zmeralo teplotu, tlak a vietor v horných vrstvách atmosféry, elektrónovú hustotu ionosféry a zaznamenalo ultrafialové spektrum Slnka.
5. októbra 1954 počas štartu z White Sands fotoaparát pripevnený na raketu Viking vyhotovil prvú fotografiu hurikánu a tropickej búrky z výšky 160 km. Fotografia obsiahla plochu s priemerom 1 600 km vrátane časti Mexika, Texasu a Iowy. Zároveň to bola prvá fotografia Zeme v prirodzených farbách vyhotovená z takej výšky. Po úspechu NRL v tejto sérii experimentov vedci verili, že silnejší motor a prídavný stupeň urobí z Vikinga raketu schopnú vyniesť na obežnú dráhu družice. To viedlo NRL k projektu Vanguard.
Počas vývoja a testov sa Viking vyvinula na 13,7 metra vysokú raketu s priemrom 1,14 metra a hmotnosťou 450 kg. Jej jediný motor spaľoval alkohol a tekutý kyslík a poskytoval ťah 89 kN. Peroxid vodíka po konvertovaní na paru poháňal turbopumpu, ktorá do motora pumpovala palivo a okysličovadlo.
Chrysi

Turistika

Na Chrysi sa možno dostať po mori z Ierapetry alebo Myrtosu.  Najvyšší bod ostrova sa volá Kefala ("hlava")  a má nadmorskú výšku 31 m n. m. V západnej časti ostrova sa nachádza kaplnka svätého Mikuláša (datovaná približne do 13. storočia). Na ostrove je aj soľná panva, starý prístav, minojské ruiny, maják a cintorín z rímskeho obdobia. Vďaka plytkému moru v okolí ostrova je populárne šnorchlovanie a potápanie. V zálivoch Belegrina, Hatzivolakas a Kataprosopo je veľká druhová rozmanitosť mušlí.
Ostrov je dostupný z Ierapetry od polovice mája do neskorého októbra. Plavba loďou trvá asi 50 minút. Na južnom pobreží je taverna. Prenocovanie nie je povolené. Na ostrove nie je pitná voda.

Ochrana prostredia

Ostrov je chránený ako „oblasť veľkej prírodnej krásy". Na ostrove je najväčší prírodný porast Juniperus macrocarpa v Európe. Väčšina stromov má vek okolo 200 rokov a priemernú výšku 7 metrov, no nájdu sa aj 300 ročné stromy vysoké 10 metrov. Ich hustota je približne 28 stromov na hektár.
Beaumont (Yonne)

Poloha

Obec má rozlohu 6,55 km². Najvyšší bod je položený 128 m n. m. a najnižší bod 83 m n. m.

Obyvateľstvo

Počet obyvateľov obce je 574 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Suchý vrch (prírodná rezervácia)

Ochrana

Dôvodom je ochrana morfologicky výrazných kremencových skál s kamennými morami, prirodzených lesných ekosystémov, ktoré sa vyvinuli v týchto extrémnych podmienkach, a významného paleontologického náleziska. Priestor rezervácie zahŕňa vrchol a významnú časť svahov rovnomenného vrchu o nadmorskej výške 943 metrov, spadajúceho do pohoria Hrubý Jeseník.
Le Pré-d’Auge

Poloha

Obec má rozlohu 10,72 km². Najvyšší bod je položený 178 m n. m. a najnižší bod 72 m n. m.

Obyvateľstvo

Počet obyvateľov obce je 847 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Frobeniova veta (matice)

Frobeniova veta je tvrdenie, ktoré určuje, za akých podmienok má systém lineárnych rovníc riešenie.

Frobeniova veta

Systém rovníc je riešiteľný práve vtedy, keď hodnosť matice systému sa rovná hodnosti rozšírenej matice systému.

Príklady

Vyššie uvedená matica má jedno riešenie, lebo h(A) = 3, h(A′) = 3 a neobsahuje nulový riadok. Matica
ma riešenie, lebo h(A) = 2, h(A′) = 2 a je ich nekonečne veľa, pretože obsahuje nulový riadok. Avšak matica
riešenie nemá, pretože h(A) = 2, h(A′) = 3, teda hodnosť matice systému sa nerovná hodnosti rozšírenej matice systému.
Džungársky Alatau

Geografia

Rozkladá sa severne od Ťanšanu, od ktorého ho oddeľuje Džungárska brána a dolina rieky Ili. Na severe zasahuje k jazeru Alakoľ.
Rastlinstvo je prevažne polopúštne a stepné, v dolinách, na severných svahoch sa však vyskytujú aj lesy. Vo vyšších polohách sa nachádzajú horské lúky. Snežná čiara je vo výške 3 200 – 3 400 m. Zaľadnenie je pomerne veľké, rozloha ľadovcov je vyše 1 000 km². V Džungárskom Alatau sú ložiská olova, zinku a antimónu.
Illfurth

Poloha

Obec má rozlohu 9,16 km². Najvyšší bod je položený 391 m n. m. a najnižší bod 255 m n. m.

Obyvateľstvo

Počet obyvateľov obce je 2 512 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Binarville

Poloha

Obec má rozlohu 16,61 km². Najvyšší bod je položený 234 m n. m. a najnižší bod 120 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klótho

Klótho (iné názvy: Klóthó, Klotho, Kloto, Klóto, Klótó; po grécky Klóthó; po latinsky Clotho alebo Nona) je jedna z troch Moir, bohýň osudu. Rozmotávala niť ľudského života. Vzkriesila Tantalovho syna Pelopa k životu, keď ho Tantalos zabil a jeho mäsom pohostil bohov.
Sainte-Agathe-d’Aliermont

Poloha

Obec má rozlohu 7,97 km². Najvyšší bod je položený 197 m n. m. a najnižší bod 85 m n. m.

Obyvateľstvo

Počet obyvateľov obce je 323 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mikuláš Furdík

Životopis

R. 1922 – 1923 študoval strojné inžinierstvo, roku 1923 – 1924 chemickú technológiu na ČVUT v Prahe, roku 1924 – 1928 na VUT v Brne, Roku 1928 Ing. 1955 mimoriadny, 1966 univ. prof. Počas štúdií v Prahe spolupracoval s davistami. Roku 1944 účastník SNP, člen Revolučného národného výboru vo Zvolene, 1944 – 1945 žil v ilegelite v Banskej Bystrici. Pôsobil ako chemik niekoľkých závodoch na Slovensku. Neskôr vysokoškolský profesor, na Prírodovedeckej fakulte UK v Bratislave založil Katedru organickej chémie a biochémie. Autor pôvodných prác, patentov, posudkov, správ a recenzií. Publikoval v odborných časopisoch a zborníkoch.
Choloepus

Choloepus (po slovensky leňoch) je jediný recentný rod z čeľade Megalonychidae. Pred rokom 1995 sa zaraďoval do čeľade leňochovité (Bradypidae).
Ešte v časoch života predchodcov druhu človek rozumný žili v celej Amerike početní 6 metrov dlhí, neohrabaní predchodcovia dnešných leňochov rodu Choloepus.
Laclavá

Dejiny

Obec vznikla na území, ktoré v roku 1250 daroval Belo IV. Pivkovým synom, prvýkrát sa spomína až v roku 1326. V 15. - 16. storočí sa samotná obec presunula od cesty vedúcej zo Slovenského Pravna k Turcu. Jadro pôvodnej obce sa tak spomína v 16. storočí už iba ako „dvorec“.